Dokumenta datums ir tā

elektroniskās parakstīšanas datums

Nr. K.1-2/10

APSTIPRINU

Ogres novada pašvaldības mantas

novērtēšanas un izsoles komisijas

priekšsēdētāja D. Bārbale

**RAKSTISKĀS IZSOLES**

# Par zemes vienības ar kadastra apzīmējumu 7468 002 0035, Madlienas pag., Ogres nov., nomas tiesību izsoli

**NOTEIKUMI**

1. **Vispārīgie noteikumi** 
   1. Nomas tiesību izsoli rīko Ogres novada pašvaldības mantas novērtēšanas un izsoles komisija (turpmāk tekstā „Komisija”), kas darbojas saskaņā Ogres novada pašvaldības domes 2022.gada 27.janvārī apstiprināto nolikumu Nr.5/2022 ”Ogres novada pašvaldības mantas novērtēšanas un izsoles komisijas nolikums”, ievērojot šos noteikumus.
   2. Nomas tiesību izsoles mērķis ir noteikt nomnieku Ogres novada pašvaldībai piekritīgo nekustamā īpašuma ar nosaukumu “Pakrastiņi”, Madlienas pagastā, Ogres novadā, kadastra numurs 7468 002 0010 sastāvā esošo zemes vienību bez adreses, kadastra apzīmējums 7468 002 0035, 2,43 ha platībā lauksaimniecības vajadzībām uz 10 gadiem.
   3. Izsole tiek organizēta saskaņā ar Ministru kabineta 2018.gada 19.jūnija noteikumiem Nr.350 „Publiskas personas zemes nomas un apbūves tiesības noteikumi”, Ogres novada pašvaldības domes 2020.gada 23.janvārī apstiprināto nolikumu Nr.4/2020” Ogres novada pašvaldības mantas novērtēšanas un izsoles komisijas nolikums” un Ogres novada pašvaldības domes 2021.gada 16. decembra lēmumu (protokols Nr.13) par zemes vienības ar kadastra apzīmējumu 7468 002 0035, Madlienas pag., Ogres nov., nomas tiesību izsoli.
   4. Iznomātājs – Ogres novada pašvaldības Madlienas pagasta pārvalde.
   5. Izsoles veids – rakstiska izsole.
   6. Ar izsoles noteikumiem, tai skaitā ar nomas līguma projektu, interesenti var iepazīties Ogres novada pašvaldības portālā www.ogresnovads.lv.
2. **Izsoles objekts**
   1. **Iznomāt** Ogres novada pašvaldībai piekritīgo neapbūvēto zemes vienību ar kadastra apzīmējumu **7468 002 0035, Madlienas pag., Ogres nov., 2,43 ha platībā**, lauksaimniecības vajadzībām uz 10 gadiem, nomnieku noskaidrojot rakstiskā izsolē.
   2. Nomas objekta nosacītā nomas maksa zemes vienībai ar kadastra apzīmējumu 7468 002 0035, Madlienas pag., Ogres nov., 2,43 ha platībā **ir EUR 140,16** (viens simts četrdesmit euro un 16 centi) gadā bez PVN.
   3. Zemes vienībai ar kadastra apzīmējumu 7468 002 0035, Madlienas pag., Ogres nov., 2,43 ha platībā nomas lietošanas mērķis – lauksaimniecības vajadzībām.
   4. Zemes vienībai ar kadastra apzīmējumu 7468 002 0035, Madlienas pag., Ogres nov., 2,43 ha platībā nomas termiņš noteikts 10 gadi.
3. **Izsoles dalībnieki**
   1. Par izsoles dalībnieku var kļūt juridiskā vai fiziskā persona vai personu grupa, kura saskaņā ar spēkā esošajiem normatīvajiem aktiem un šiem noteikumiem ir tiesīga piedalīties izsolē un iegūt nomas tiesības.
   2. Piedaloties izsolē, pretendentam nevar būt nomas maksas un nekustamā īpašuma nodokļa parādi Ogres novada pašvaldībā.
4. **Izsoles dalībnieku reģistrācija**
   1. Fiziskā persona, reģistrējoties dalībai izsolē, iesniedz šādus dokumentus slēgtā aploksnē:
      1. Izsoles pieteikumu, norādot – vārdu, uzvārdu, personas kodu, deklarētās dzīvesvietas adresi, elektroniskā pasta adresi (ja ir), nomas objektu, uz kuru piesakās, nomas laikā plānotās darbības objektā un piedāvāto nomas maksas apmēru, apliecinājumu, ka ir iepazinies ar šiem izsoles noteikumiem, izpratis tos un iebildumu pret tiem nav (pielikums Nr.1.).
   2. Latvijā reģistrēta juridiskā persona, reģistrējoties dalībai izsolē, iesniedz šādus dokumentus:
      1. izsoles pieteikumu, norādot – nosaukumu (uzņēmumu), reģistrācijas numuru, juridisko adresi, nomas tiesību pretendenta pārstāvja vārdu, uzvārdu un personas kodu (ja ir), elektroniskā pasta adresi (ja ir), nomas objektu, uz kuru piesakās, nomas laikā plānotās darbības objektā un piedāvāto nomas maksas apmēru, apliecinājumu, ka ir iepazinies ar šiem izsoles noteikumiem, izpratis tos un iebildumu pret tiem nav (pielikums Nr.1.).
5. **Piedāvājumu iesniegšana izsolei un tā saturs**
   1. Šo noteikumu 4.nodaļā minētie dokumenti **līdz 2022.gada 23.februārim plkst. 17.00 jānosūta ierakstītā vēstulē pa pastu vai jāiesniedz personīgi, Ogrē, Brīvības ielā 33, 1.stāvā, apmeklētāju pieņemšanas centrā. Pieteikumu jāiesniedz slēgtā aploksnē.**
   2. **Uz aploksnes jānorāda, ka pieteikums tiek iesniegts rakstiskai izsolei, nomas objekts, nekustamais īpašums, nomas tiesību pretendents.**
   3. Visi dokumenti iesniedzami latviešu valodā.
   4. Reģistrācijai iesniegtie dokumenti izsoles dalībniekiem netiek atgriezti.
   5. Komisija reģistrē saņemtos pieteikumus to saņemšanas secībā, norāda saņemšanas datumu un laiku, kā arī nomas tiesību pretendentu. Pieteikumu glabā slēgtā aploksnē līdz izsoles sākumam. Komisija neatbild par pieteikumiem, kas nav noformēti saskaņā ar šo noteikumu 5.punktu.
   6. Nomas tiesību pretendents drīkst piedalīties rakstiskā izsolē, ja pieteikums iesniegts publikācijā norādītajā termiņā. Ja dokumenti tiek nosūtīti pa pastu, nosūtīšanas datumam, ko apliecina pasta zīmogs, jābūt ne vēlākam kā sludinājuma par Objekta norādītajam pretendentu pieteikšanas termiņa datumam.
   7. Ziņas par izsoles pretendentiem un to skaitu netiek izpaustas līdz pat izsoles sākumam. Par ziņu neizpaušanu atbildīga ir Komisija.
6. **Izsoles norise**
   1. Piedāvājumu atvēršana notiek **2022.gada 25.februārī plkst. 10.00** Ogres novada pašvaldībā, Brīvības ielā 33.
   2. Valstī noteikto pulcēšanās ierobežojumu dēļ izsoles norise ir slēgta, tāpēc pretendenti nevar ierasties uz piedāvājumu atvēršanu.
   3. Izsoli vada un kārtību izsoles laikā nodrošina Komisijas priekšsēdētājs vai tā prombūtnes laikā Komisijas priekšsēdētāja vietnieks.
   4. Komisija publikācijā norādītajā pieteikumu atvēršanas datumā, laikā un vietā notur izsoli.
   5. Ja pieteikumā nav iekļauta šo noteikumu 4.nodaļā minētā informācija vai nomas pieteikumā piedāvātais nomas maksas apmērs ir mazāks par nomas objekta nosacīto nomas maksas apmēru, Komisija pieņem lēmumu par nomas tiesību pretendenta izslēgšanu no dalības rakstiskā izsolē un nomas pieteikumu neizskata.
   6. Komisijas priekšsēdētājs vai viņa vietnieks pēc pieteikumu atvēršanas nosauc nomas tiesību pretendentu, pieteikuma iesniegšanas datumu un laiku, kā arī nomas tiesību pretendenta piedāvāto nomas maksas apmēru un parakstās uz pieteikuma. Nomas pieteikumu atvēršanu protokolē.
   7. Ja nepieciešams papildus laiks, lai izvērtētu pieteikumu atbilstību publicētajiem iznomāšanas nosacījumiem, pēc pieteikumu atvēršanas tiek noteikts laiks un vieta, kad tiks paziņoti rakstiskās izsoles rezultāti. Ja papildu izvērtējums nav nepieciešams, pēc visu pieteikumu atvēršanas paziņo, ka rakstiskā izsole pabeigta, kā arī nosauc visaugstāko nomas maksu un nomas tiesību pretendentu, kas to nosolījis un ieguvis tiesības slēgt nomas līgumu. Rakstiskās izsoles rezultātu paziņošanu protokolē.
   8. Ja uz konkrētā objekta nomas tiesībām pretendē tikai viens izsoles pretendents, nomas tiesības iegūst šis vienīgais izsoles pretendents par piedāvāto nomas maksas apmēru.
   9. Ja visi pretendenti, kuri nosolīja vienādu augstāko cenu, rakstiski lūdz nomas tiesību pretendentus, izteikt rakstiski savu piedāvājumu par iespējami augstāko nomas maksu, nosakot piedāvājumu iesniegšanas un atvēršanas datumu, laiku, vietu un kārtību.
   10. Ja neviens no nomas tiesību pretendentiem, kuri piedāvājuši vienādu augstāko nomas maksu, neiesniedz jaunu piedāvājumu par augstāku nomas maksu saskaņā ar šo noteikumu 6.11.punktu, Komisija pieteikumu iesniegšanas secībā rakstiski piedāvā minētajiem pretendentiem slēgt nomas līgumu atbilstoši to nosolītajai nomas maksai.
   11. Komisija ir tiesīga pārbaudīt izsoles pretendentu sniegtās ziņas.
   12. Ja sludinājumā par Objektu noteiktajā termiņā nav iesniegts neviens pieteikums, Komisija var pagarināt pieteikumu iesniegšanas termiņu, pārējos izsoles nosacījumus atstājot negrozītus.
   13. Komisija apstiprina izsoles rezultātus un paraksta izsoles protokolu.
   14. Rīkotās izsoles rezultātus 2 (divu) darba dienu laika pēc izsoles publicē Ogres novada pašvaldības mājas lapā internetā [www.ogresnovads.lv](http://www.ogresnovads.lv).
7. **Nenotikusī izsole**
   1. Izsole tiks atzīta par nenotikušu:
      1. ja neviens izsoles pretendents nav iesniedzis pieteikumu;
      2. ja nav pārsolīta nosacītā nomas maksa;
      3. ja neviens no izsoles pretendentiem, kurš ieguvis tiesības slēgt nomas līgumu, nenoslēdz to izsoles noteikumos noteiktajā termiņā;
      4. ja tiek konstatēts, ka bijusi noruna kādu atturēt no piedalīšanās izsolē vai ja izsolē starp pretendentiem konstatēta vienošanās, kas ietekmējusi izsoles rezultātus vai tās gaitu;
      5. ja nomas tiesības iegūst persona, kurai nav bijušas tiesības piedalīties izsolē.
8. **Nomas līguma noslēgšana**
   1. Pretendentam, kurš ir piedāvājis visaugstāko nomas maksu, 7 (septiņu) darba dienu laikā pēc izsoles rezultātu paziņošanas ir jānoslēdz nomas līgums ar Ogres novada pašvaldības Madlienas pagasta pārvaldi. Ja iepriekšminētajā termiņā pretendents nomas līgumu neparaksta un neiesniedz rakstisku atteikumu slēgt nomas līgumu, ir uzskatāms, ka nomas tiesību pretendents no nomas līguma slēgšanas ir atteicies.
   2. Gadījumā, ja nomas līgums netiek noslēgts, nomas tiesības tiek piedāvātas iegūt izsoles dalībniekam, kurš piedāvāja nākamo augstāko nomas maksu. Nomas līgums ar nākamo izsoles pretendentu ir slēdzams, ja nākamais pretendents piekrīt parakstīt nomas līgumu divu nedēļu laikā pēc piedāvājuma saņemšanas. Ja nomas pretendents piekrīt parakstīt nomas līgumu par paša nosolīto augstāko nomas maksu, tas jāparaksta 7 (septiņu) darba dienu laikā.

Izsoles noteikumus sagatavoja

Ogres novada pašvaldības mantas novērtēšanas un izsoles komisija

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

1. pielikums

**Ogres novada pašvaldības**

**mantas novērtēšanas un izsoles komisijai**

Pieteikums rakstiskai izsolei par Ogres novada pašvaldībai piederīgo neapbūvētu zemes vienību ar kadastra apzīmējumu 7468 002 0035, Madlienas pag., Ogres nov., 2,43 ha platībā lauksaimniecības vajadzībām nomu

Izsoles objekts: nomas tiesības **Ogres novada pašvaldības īpašumam ar kadastra apzīmējumu 7468 002 0035, Madlienas pagasts., Ogres nov., 2.43 ha platībā lauksaimniecības vajadzībām**.

Nomas objekta nosacītā nomas maksa zemes vienībai ar kadastra apzīmējumu 7468 002 0035, Madlienas pag., Ogres nov., 2,43 ha, noteikta **140,16 *euro* (viens simts četrdesmit euro un 16 centi) gadā bez PVN.**

|  |  |
| --- | --- |
| **I Fiziskai personai** | |
| Vārds, Uzvārds |  |
| Personas kods |  |
| Deklarētās dzīvesvietas adrese |  |
| Elektroniskā pasta adresi (ja ir) |  |
| Nomas laikā plānotās darbības objektā |  |
| Piedāvātais nomas maksas apmērs, EUR/gadā  *(vismaz nosacītās nomas maksas apmērā)* |  |

|  |  |
| --- | --- |
| **II Latvijā reģistrētai juridiskai personai** | |
| Nosaukums |  |
| Reģistrācijas numurs |  |
| Juridiskā adrese |  |
| Nomas tiesību pretendenta pārstāvja Vārds, Uzvārds un personas kodu (ja ir) |  |
| Elektroniskā pasta adresi (ja ir) |  |
| Nomas laikā plānotās darbības objektā |  |
| Piedāvātais nomas maksas apmērs, EUR/gadā  *(vismaz nosacītās nomas maksas apmērā)* |  |

**APLIECINĀJUMS**

Es, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

*(vārds, uzvārds, personas kods)*

apliecinu, ka esmu iepazinies ar šīs izsoles noteikumiem, izpratis tos un iebildumu pret tiem nav. Piekrītu, ka Ogres novada pašvaldība veic manu personas datu apstrādi, pārbaudot sniegto ziņu patiesumu.

2022.gada \_\_\_\_\_.\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_

*(paraksts)*